“สุพัฒนพงษ์” แย้ม “ศบศ.” พรุ่งนี้ เล็งหารือมาตรการกระตุ้น ศก. เน้นระยะสั้น-ดูแลจ้างงาน
“สุพัฒนพงษ์” แย้ม “ศบศ.” พรุ่งนี้ เล็งหารือมาตรการกระตุ้นเศรษฐกิจ ช่วงที่เหลือของปี เน้นระยะสั้น-ดูแลจ้างงาน
“สุพัฒนพงษ์” แย้ม “ศบศ.” พรุ่งนี้ เล็งหารือมาตรการกระตุ้นเศรษฐกิจ ช่วงที่เหลือของปี เน้นระยะสั้น-ดูแลจ้างงาน
1 ก.ย. 2563

นายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน กล่าวว่า ในวันพรุ่งนี้ (2 ก.ย.63) จะมีการประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบศ. เพื่อหารือถึงมาตรการกระตุ้นเศรษฐกิจไทยในช่วงที่เหลือของปีนี้ โดยเบื้องต้นจะเน้นมาตรการระยะสั้นเป็นหลัก รวมถึงจะมีการรับทราบเรื่องของการดูแลการจ้างงาน ซึ่งกระทรวงแรงงานจะมารายงานให้ที่ประชุมทราบต่อไป